section_heading: 2009. – 2011.: Proboj
paragraph_text: Posudila je glas australskom ovčaru u komediji Marmaduke redatelja Toma Deya (iz 2010.), utemeljenoj na istoimenom dugogodišnjem stripu Brada Andersona.<ref> Njezin se glumački uspon dogodio iste godine, kad se pojavila u glavnoj ulozi u tinejdžerskoj komediji Cura na lošem glasu redatelja Willa Glucka.<ref><ref> Djelomično je utemeljen na povijesnom romantičarskom romanu Grimizno slovo Nathaniela Hawthornea, a prati Olive Penderghast (Stone), srednjoškolku koja se nađe usred humorističnog seks-skandala nakon što procuri glasina da je promiskuitetna. Stone je pročitala scenarij prije nego što su otkupljena prava na njega i sa svojim je menadžerom pratila kome će ta prava pripasti dok se još raspravljalo o detaljima produkcije. Izjavila je da joj je scenarij bio "toliko drugačiji i jedinstveniji od bilo čega što sam prije pročitala" i da je bio "smiješan i simpatičan". Kad je saznala da je počelo snimanje, sastala se s Gluckom i izjavila da joj je taj projekt uzbudljiv. Nakon nekoliko mjeseci započela je audicija za film i ponovno se sastala s Gluckom; bila je jedna od prvih glumica koja se pojavila na audiciji.